বাসন ধোয়ার ব্রাশগুলো বাসনের সঙ্গেই ডিশওয়াশারে ঢুকিয়ে দাও৷ আর ডিম ভেঙে মাটিতে কি টেবিলে পড়লে সেটা পেপার ন্যাপকিন দিয়ে মুছো, যেগুলো একবার ব্যবহার করেই ফেলে দেওয়া চলে৷  প্রত্যেক কয়েক সপ্তাহ অন্তর রেফ্রিজারেটরটা ভালো করে পরিষ্কার করা চাই৷ রেফ্রিজারেটরের সব জায়গার শীতলতা এক রকম নয়৷ সবচেয়ে শীতল জায়গাগুলো হল একেবারে তলায় এবং পিছন দিকে৷ কাঁচা মাছ, মাংস ইত্যাদি সেখানেই রাখা উচিৎ৷ ও হ্যাঁ৷ ডিম, মাছ, মাংস, সবজি এবং স্যালাড কাটার জন্য আলাদা আলাদা চপিং বোর্ড, বোওল এবং ছুরি রাখতে হবে৷ পারতপক্ষে সেগুলো সব এক এক ধরণের রংএর হওয়া ভালো, যাতে গোলমাল না হয়ে যায়৷ এসবের পরেও যদি রেস্তরাঁয় স্প্রাউটস স্যালাড খেতে গিয়ে ই-কোলাইএর খপ্পরে পড়েন, তাহলে বলার কিংবা করার আর কিছু নেই৷